
Prolog

Sunt un autor așa zis „indie” sau „self-published” (în engleză), ceea ce înseamnă că-mi public singură cărțile.  

Am extrem de multă experiență în domeniul auto-publicării (self-publishing) pentru că am învățat în mod voit sau forțat. 

Deoarece primesc multe mesaje în care sunt întrebată cum am făcut, am decis să public această carte ca să ajut cum pot visătorii care doresc să-și ia soarta în mâinile proprii. 

Dacă la finalul acestei cărți vei realiza că ți-am dat o idee sau te-am ajutat cu ceva, te rog să scrii o recenzie pe Amazon, Goodreads, Google și unde mai dorești tu. Fii generos cu stelele. 

Înscrie-te la scrisoare (link „clickabil” valabil doar pentru cartea în versiunea electronică) ca să primești, ocazional, informații relative la auto-publicare.  

Te invit, de asemenea, să te alături grupurilor (Facebook) – dedicate autorilor, scriitorilor, poeților, cititorilor și visătorilor – unde îți poți promova munca, ideile etc.: 

	Scriitori & Poeți Contemporani și Cărți de Citit 

	Autori de citit 

	Autori Români Independenți 


Disclaimer

Toate sfaturile din această carte sunt scrise în bună credință. Cum le folosești este responsabilitatea ta. 

Unele dintre linkurile din carte sunt linkuri de afiliat. Nu te costă nimic dacă apeși pe ele. 

Asta este valabil doar pentru cărțile electronice. 

Despre această ediție

Când am publicat prima ediție a cărții „Publică Gratuit și Vinde-ți Singur Cartea – Oricine Poate Deveni Autor”, am făcut-o ca să ajut pe cei ca mine, care au un vis mai mare decât ei și ar dori să publice (cel puțin) o carte. 

Din același motiv public ediția a II-a. 

Dacă aș fi găsit ceva de genul când am început eu să public, viața mea ar fi fost mai ușoară. Și asta mi-au scris și-mi scriu mulți dintre acei care intră pe https://publicagratuitcarti.blogspot.com. 

Știu că sunt una dintre primele persoane care a făcut asta pentru români – poate chiar prima. De atunci am fost și sunt copiată la nesfârșit. 

Caută acum pe net să vezi câte rezultate îți ies despre publicarea de carte. Câte dintre aceste persoane mi-au citat postările, scrierile, blogurile sau numele? 

Mă lovesc de asta din 2012, de când am devenit blogger. Eu am o idee pentru a ajuta iar bișnițarii mi-o șterpelesc instant pentru a câștiga. Asta este lumea în care trăim. Așa a fost mereu.  

Furtul la drumul mare îmi ia creditele, îmi zădărnicește munca asiduă, sacrificiile, eforturile, dar atâta timp cât tu – poate un scriitor visător sau deja un autor – are avantaje, eu sunt bucuroasă. 

Această nouă ediție îmbunătățită este necesară, deoarece unele dintre lucrurile pe care le-am scris și sfaturile pe care le-am dat în prima ediție nu mai sunt pertinente la sfârșitul anului 2022. 

Dar tu, dacă ai citit prima ediție, nu vei învăța ceva inedit din aceasta. Te invit mai degrabă să citești „Ce Ești Azi ai Decis Ieri”, unde vei găsi lucruri complet noi despre îndeplinirea dorințelor, vizualizare, manifestare, legea atracției, NLP, visuri care devin realitate și multe, multe alte subiecte de mare interes – vitale pentru cei care vor să-și făurească singuri destinul. 

Prima ediție se găsește și va continua să se găsească peste tot în mediul online – în ambele formate, adică electronic și tipărit – la prețul cel mai mic posibil, deseori gratis (versiunea electronică). 

Mulțumiri speciale

Mă închin cu umilință sinceră în fața celor care au recenzat prima ediție – adică au lăsat comentarii publice – în mediul online. Asta în ciuda nenumăratelor greșeli gramaticale, lexicale, de sintaxă, tastare etc. pe care le-au ignorat cu știință și voință deplină (la rugămintea mea). 

Mirarea mea a fost mare și gratitudinea infinită când, în noiembrie 2022, nevoită fiind să aduc modificări primei ediții, am dat cu ochii de părerile celor au achiziționat această carte. 

⭐ ⭐⭐ ⭐⭐

Cinci stele. Sincer, nu-mi găsesc cuvintele de mulțumire. Și nu pentru că m-am umflat în pene, ci pentru că știu precis că cei care și-au investit timpul în a scrie și a publica aceste recenzii, au citit fiecare rând din cartea mea și au înțeles exact ce am vrut să spun.

Până și cei care nu au apreciat, au demonstrat că au înțeles, căci s-au abținut. 

Nu există bucurie mai mare pentru un autor. 

Fiecăruia dintre acești recenzori cu inimă mare, îi doresc să primească înmiit înapoi. 

Dacă ești unul dintre ei, să știi că vei fi în toate rugăciunile mele până la sfârșitul vieții. 

	[image: image]
	 	[image: image]


[image: image]

Explicații – Lămuriri – Dicționar/Legendă 

Te rog să nu fii aspru cu mine când vei citi de mai multe ori – în diferite capitole – despre aceleași lucruri (recenzii, de exemplu). Am făcut-o ca să subliniez importanța unui anumit aspect. 

*Am publicat și în engleză o carte pe această temă: „Author for Life or for a Living?”

Doresc să te asigur că nu este traducerea ei, ci o carte complet diferită. 

Evidențiez asta în cazul în care ai citit-o. 

* Unde găsești cuvinte în albastru,  ca acestea (apasă/click vei fi condus pe unul dintre cele 80 de bloguri ale mele), înseamnă că este un link inclus și-atunci când apeși pe acele cuvinte, ești condus pe o pagină externă acestei cărți. 

Asta este valabil doar pentru versiunile electronice. 

Te asigur că toate linkurile incluse în materialele mele sunt 100% sigure; cele mai multe sunt ale mele (bloguri, cărți, rețele sociale), altele sunt resurse pentru tine și pot conține linkuri de afiliat. 

Nu mi-aș risca cariera cu linkuri periculoase și nu recomand nimic din ce nu folosesc sau nu aș folosi eu. 

*Dacă te-ai născut după perioada comunistă, mai mult ca sigur vei recunoaște termenii în limba engleză explicați mai departe. 

Îi explic pentru oamenii care nu îi cunosc (poate) pentru că nu sunt mari utilizatori de tehnologie ca tinerii din ziua de azi. 

Dicționar/legendă

Indie (autor) = autor independent (publicat pe cont propriu)

Self-published (autor) = autor publicat pe cont propriu, autopublicat, autor independent

Self-publishing = publicare pe cont propriu, autopublicare 

Word (din pachetul Microsoft Office) = procesor de scriere 

Blogger = persoană care scrie pe bloguri 

Blog = un fel de website (mai puțin prestigios), pagină online 

Blogging = un fel de jurnal online. Așa au apărut blogurile, dar acum se scrie și se publică orice pe un blog, de aceea se confundă cu websiturile 

Website = colecție de pagini online –  sait, sit în română

Social networks = Rețele sociale = precum Facebook, Twitter, Instagram, TikTok etc. 

Link de afiliat = link care dacă generează vânzări, aș putea câștiga un procent din ele, cu anumite condiții – precum acesta: https://www.draft2digital.com/CristinaGherghel 

Platformă (sau platou) de (auto) publicare = casă de editură virtuală (online) 

Bestseller = cartea cea mai vândută dintre toate publicate (într-o zi, săptămână, an etc.) din același gen, dar nu numai 

Paperback = carte tipărită (carte de hârtie) 

eBook, kindle = carte electronică 

„Cărțile electronice” sau „eBooks” sunt cărțile care se citesc pe diferite dispozitive (devices) electronice cum ar fi: eReader (Kindle), tabletă, smartphone (telefon mobil inteligent) , laptop, PC (personal computer). 

Pe Amazon acestea se numesc kindle (deoarece Amazon are brandurile proprii), pe alte platforme de auto-publicare se numesc: mobi, ePub, PDF, nume ce vin de la modul în care sunt formatate sau unde sunt publicate (kobo, este un alt exemplu). 

POD = print on demand (sau print-on-demand) = imprimare/tipărire la cerere. Adică, platforma pe care ai publicat tu tipărește (sau va tipări ) cartea numai în momentul în care este cumpărată (și nu înainte, cum fac editurile tradiționale) 

Amazon KDP = Amazon Kindle 

*** 
[image: image]


CUM SE SPUNE/SCRIE corect? 

Autopublicare sau auto-publicare? 

Autopublicat sau auto-publicat?  

Vlogger sau vloger? 

Blogger sau bloger? 

***

„AUTOR” ȘI „SCRIITOR” vor fi folosite cu același sens (interschimbabil) deși, tehnic, au sensuri diferite. 

Scriitor = om care scrie 

Autor = scriitor care a publicat o carte (tipărită sau electronică) sau mai multe (fie pe cont propriu sau cu o casă de editură) 

*„Casele de editură tradiționale” sunt editurile „fizice” (adică care operează pe teren, cu birouri, oficii, filiale etc.) pe care le știm din antichitate (de regulă), care-ți publică cărțile fără bani, în format tipărit (print/paperback). 

De obicei, mai ales în alte țări, acestea îți oferă un avans (bănesc) pentru a publica cu ele, dar rețin multe dintre drepturile tale de autor. 

*„Editurile moderne” sunt editurile care-ți publică cărțile în schimbul banilor unde tu ești patronul muncii tale (drepturile de autor îți rămân ție – toate). Practic, auto-publici. 

*Unele se numesc „edituri hibrid” ceea ce înseamnă că dacă o carte le atrage atenția în mod deosebit, editurile moderne ar putea să ți-o publice fără bani în modul în care o fac editurile tradiționale. 

*„Vanity press/Vanity publishers” = „presă de vanitate/ edituri de vanitate” sunt acele companii care la origine erau, sau au pretenția de a fi (fost), „edituri tradiționale”. Acestea îți publică munca în schimbul banilor, luându-ți parte (o mare parte chiar) din drepturile de autor. 

Fii foarte atent la aceste companii. Când plătești (ca să fii publicat) drepturile de autor ar trebui să rămână ale tale în proporție de 100%. 

Există numeroase „Vanity press” în lume, cred că și la noi. Aceste companii te contactează (fără măcar să fi auzit de ele, fără să fi cerut informații) și-ți trimit un contract prin poștă, aproape automat – fără să-ți fi citit cartea. 

Studiază contractul de mai multe ori și cercetează-i/le reputația. 

Era cât pe ce să cad în plasa unei companii de genul. Noroc cu fratele meu, Sebi, care a investigat în numele meu. Aș fi dat-o-n bară rău de tot. 

*Tot „edituri moderne” se numesc și „platformele (unii zic platouri) de auto-publicare” – „self-publishing” adică editurile online unde-ți publici singur munca fără a plăti 1 Ron (anticipat). 

Nu știu dacă există așa ceva în România, dar, în oricare colț de lume te-ai afla, poți publica pe platforme străine/internaționale cum ar fi: 

	Amazon

	Lulu 

	Draft2Digital

	Google Books Partners  

	Scribd 

	Smashword etc. 


În 2022, Smashwords se unește cu Draft2Digital, așa cum a făcut CreateSpace cu Amazon – vezi mai multe ceva mai încolo. 

***

ÎN UNELE LOCURI VEI citi că am publicat 12 cărți în engleză, în altele că am scris 10. „Publicat” nu este același lucru cu „scris”. Am scris 10 cărți, dintre care una are două ediții, iar alta include două cărți de memorii dintre cele 10. 

„Oranges at Christmas in a Communist Country” are două ediții (una corectată de mai multe persoane) 

„Oranges at Christmas in a Communist Country” + „Ten Years in Italy, Three Weeks a Human” sunt publicate împreună în  „Humans Cursed by Geography in the Pursuit of Happiness” 

Greșeli și erori

Deși această versiune a fost corectată de mai multe persoane, este posibil să mai găsești greșeli de tastare, gramaticale (sintaxă, lexicale etc.), pentru care te rog să mă ierți. Româna mea nu este perfectă, oricât mă strădui s-o învăț. Sunt foarte conștientă de asta și îmi este extrem de rușine. 

Draga mea soră, Săndica, zice: „Greșelile le văd numai cei care le caută, sau cei care vor să le vadă.” 

Recunosc că și mie îmi sar în ochi greșelile altor scriitori (bloggeri, jurnaliști etc.); ale mele le văd numai după ce am publicat, nu când corectez (de mai multe ori). 

Natura umană este deosebit de critică. Vedem mereu așchia din ochiul altora, dar niciodată (sau rareori) bârna din ochiul nostru.  

Vreau să știi că fac tot posibilul să-ți ofer cărți lipsite de erori, căci satisfacerea cititorilor este prioritatea mea. Fără ei – fără tine – nu aș exista. 

Îți mulțumesc din suflet pentru încredere și înțelegere. 

Să ai parte de tot succesul din lume! 

Ce este succesul 

Succesul este ceea ce crezi tu că este. 

Pentru unii, succesul este întemeierea unei familii, creșterea și educarea copiilor. 

Pentru alții, este o funcție de răspundere. 

Unii sunt bucuroși să aibă un serviciu ca să-și poată plăti facturile și asta este succesul pentru ei. 

Mulți socotesc că o companie care acumulează bani este un succes. 

Câștigarea unei competiții, trecerea unui examen sunt succese pentru multe persoane.  

Pentru alții, numai participarea este un succes colosal. 

Unii văd ca un succes faptul că se pot ridica din pat dimineața.  Și ce bine înțeleg acest lucru... .

Anumiți scriitori numesc succes vânzarea a 10 cărți, alții a 10.000. 

Și mai sunt acei oameni care consideră că succesul trebuie să fie ceva mondial. Faima, puterea, averea. 

Pentru mine, este recunoașterea și aprecierea muncii mele. 

Nu sunt un scriitor de talie „mare”, căci nu scriu pentru critici literari ori pentru academici. 

Nu scriu pentru acei care caută nod în papură, diacriticele care lipsesc sau virgula în plus. 

Eu scriu pentru omul cu suflet, pentru vecinul de la bloc, pentru țăranul de pe câmp, pentru oierul de la stână, pentru prieteni, frați și colegi. 

Scriu pentru oamenii care sunt capabili să înțeleagă sensul poveștilor mele, fără să aibă un dicționar aproape. 

Scriu pentru cei ce nu se întreabă dacă știu care-i diferența dintre o metaforă și o alegorie. 

Scriu pentru oamenii care simt și văd ca mine. 

Cineva mi-a spus că scriu pe înțelesul tuturor. Și ce m-am mai bucurat când am auzit asta. Acesta este scopul meu. 

Există destui scriitori din și pentru clasa de sus (precum Cioran, Eliade ș.a.m.d.), trebuie să fie și unii din popor, pentru popor. 

Nu știu câți oameni sunt ca mine în lume. Dacă sunt puțini n-am să ajung niciodată la acel succes „mondial”.  

De-ar fi însă numai un singur om care apreciază și iubește poveștile mele,  tot m-aș considera o scriitoare de succes. 

Însă sper din inimă să fie mai mulți. De fapt, știu că sunt mai mulți. Numărul cărților vândute o demonstrează din plin. 

Cartea „14 Nuanțe de Roșu” a stârnit multe controversii și interes. 

De ce scriu unii și pentru cine

De obicei, autorii ca mine scriu că simt acest impuls. Este o pasiune, o înclinație, un dar (talent), o chemare (vocație) dacă vrei. 

Unii scriu ca să se vindece, căci scrisul este terapeutic. Am scris, scriu și voi mai scrie despre asta pe bloguri, în ziare și cărți – în plus, din septembrie 2022, public videouri pe YouTube pentru acei care preferă să asculte. 

SCRIIND, UIȚI DE LUME, de tine, de cine ți-a făcut rău și de cine te iubește, dar nu puteți fi împreună. 

Când pui pe hârtie gânduri negative, probleme, experiențe tragice, acestea nu-ți mai par așa de negre, mari și insurmontabile. Făcând așa, poți decide să scrii trecutul și să mergi mai departe. Este de-ajuns să vrei să dai pagina. 

Vorba vine, căci, deși este simplu, nu este deloc ușor. Știu bine. 

Totuși, încearcă când ești supărat pe cineva. Scrie ce ai vrea să-i spui dacă nu ai curajul să o faci în persoană. Scrie înainte de a găsi acest curaj, că, de multe ori, ne enervăm degeaba. 

Scrie ce simți, urlă pe hârtie (ori document electronic) cum ai vrea să urli în fața acelui om. Scrie tot, până la cel mai mic detaliu, fără restricții. Dă frâu liber tuturor gândurilor curate sau murdare. Nu te vede nimeni. Ești doar

